Diari Oficial de la Generalitat Valenciana


Sumari del DOGV 2527, del 12-06-1995 (1995/835035)

RESOLUCIÓ de 26 de maig de 1995, de la Direcció General de Personal de la Conselleria d'Educació i Ciència, que modifica la Resolució de 13 de març de 1995, per la qual es fa pública la relació de places vacants que s'han de proveir en el concurs de trasllats convocat per Resolució de 7 d'octubre de 1994.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2527

Data del DOGV
:   12-06-1995

Secció del DOGV
:   AUTORITATS I PERSONAL

Número del document
:   1995/835035


Data del document
:   26-05-1995

Organisme emissor
:   Conselleria de Educació i Ciència

Tipus de document
:   Resolució

Anàlisi jurídica

RESOLUCIó de 26 de maig de 1995, de la Direcció General de Personal de la Conselleria d'Educació i Ciència, que modifica la Resolució de 13 de març de 1995, per la qual es fa pública la relació de places vacants que s'han de proveir en el concurs de trasllats convocat per Resolució de 7 d'octubre de 1994.   
Per Resolució de 13 de març de 1995 (DOGV de 8 de maig), d'aquesta direcció general, es fa pública la relació de places vacants que s'han de proveir en el concurs de trasllats convocat en el cossos de professors d'Ensenyament Secundari, professors tècnics de Formació Professional, professor de Música i Arts Escèniques i professors i mestres de taller d'Arts Plàstiques i Disseny. Atesa l'Ordre d'11 d'abril de 1995, per la qual es modifica el nombre de places per especialitat que poden estar ocupades amb caràcter definitiu per funcionaris dels cossos abans citats i en vista de les errades advertides en els annexos de la Resolució de 13 de març de 1995 publicades, resolc:  
Primer  
Es modifiquen els annexos de la Resolució de 13 de març de 1995 en els centres públics de Batxillerat, Formació Professional, Educació Secundària, Ensenyaments Artístics i Escoles Oficials d'Idiomes que se citen, i es fixa la relació de places vacants que seran objecte de provisió en les convocatòries regulades en l'Ordre d'1 d'octubre de 1994 del MEC.  
Segon  
Les places no ocupades amb caràcter definitiu per funcionaris de carrera senyalades amb un asterisc no seran objecte de provisió, d'acord amb la interlocutòria de la Sala Segona Contenciosa Administrativa del Tribunal Superior de Justícia de la Comunitat Valenciana d'1 de juliol de 1993, que ordena la suspensió pel que fa a determinades places del Conservatori Professional de Música, de Castelló, i del Conservatori Tenor Curtis, de Dénia, de qualsevol acte administratiu que es referesca a la seua cobertura.  
Contra aquesta resolució, que, d'acord amb el que preceptua l'article 109, en relació amb la disposició addicional novena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors a partir de la seua publicació, i requerirà una comunicació prèvia a l'òrgan que dictà l'acte impugnat, segons el que disposa l'article 110.3 de la citada Llei 30/1992, de 26 de novembre.  
València, 26 de maig de 1995.- El director general de Personal: Luis Felipe Martínez Martínez.